Φερένιγκινγκ

Το Φερένιγκινγκ ή Φερένιχινγκ (Αφρικάανς: , ) είναι μια πόλη της Τοπικής Δημοτικής Αρχής Εμφουλένι, στο νότιο κομμάτι της περιφέρειας Γκαουτένγκ (Gauteng) της Δημοκρατίας της Νότιας Αφρικής. Βρίσκεται στις όχθες του ποταμού Βάαλ, στο νότιο άκρο της μητροπολιτικής περιοχής του Γιοχάνεσμπουργκ, και το 2011 είχε πληθυσμό 99.787 κατοίκων. 

Σύμφωνα με δημοσίευση της ιστοσελίδας South African History Online, το 2023 ο πληθυσμός της φέρεται ανέρχεται σε περισσότερους από 350.000 κατοίκους.

 Ονομασία 
Η ονομασία Φερένιγκινγκ προέρχεται από τα Αφρικάανς/Ολλανδικά και σημαίνει «ένωση» ή «εταιρεία». 

 Περιοχή 

 Δήμος 
Η Τοπική Δημοτική Αρχή () Εμφουλένι, στην οποία ανήκει η πόλη,  συμπεριλαμβάνει και τη πόλη του Βαντερμπίλπαρκ.

 Γειτονική οικισμοί 
Γειτονικοί οικισμοί είναι το Βαντερμπίλπαρκ και το Σασόλμπουργκ.

 Τρίγωνο Βάαλ 
Το Τρίγωνο Βάαλ (αγγλ. Vaal Triangle) είναι νοητή τριγωνική περιοχή που σχηματίζεται από τους οικισμούς Φερένιγκινγκ,  Βαντερμπίλπαρκ και Σασόλμπουργκ, περίπου 60 χλμ. από το Γιοχάνεσμπουργκ.

 Εθνικός Βοτανικός Κήπος «Γουόλτερ Σισούλου» 
Κοντά στη πόλη, εντός Τριγώνου Βάαλ, βρίσκεται ο Εθνικός Βοτανικός Κήπος «Γουόλτερ Σισούλου» (αγγλ. Walter Sisulu National Botanical Garden), ένας βοτανικός κήπος εκτάσεως 3 τετραγωνικών χιλιομέτρων.

 Ιστορία 

 Ίδρυση 
Η πόλη ιδρύθηκε το 1892 και αναπτύχηκε κυρίως λόγω ανθρακορυχείων στην περιοχή.

 Β' Πόλεμος των Μπόερς 

μικρογραφία|Οχυρό στο Φερένιγκινγκ κτισμένο από τους Βρετανούς κατά τη διάρκεια του Δευτέρου Πολέμου των Μπόερς.
Η πόλη είναι γνωστή ως η τοποθεσία διαπραγμάτευσης της Συνθήκης της Φερένιγκινγκ, η οποία έδωσε τέλος στον Δεύτερο Πόλεμο των Μπόερς (1899-1902).

 Μετά το Απαρτχάιντ 
Από το 1999, το Εμφουλένι είχε αναλάβει τις δημοτικές υπηρεσίες της πόλης, ενώ το 2018 βγήκε στην δημοσιότητα τοπικό σκάνδαλο, όπου αξιωματούχοι του δήμου επί χρόνια σπαταλούσαν δημόσια χρήματα στην πόλη του Φερένιγκινγκ, αιτιολογώντας την σπατάλη αυτή ως κόστη μεταφοράς Ι.Χ. των δημοτικών τους υπαλλήλων. Η περιφερειακή κυβέρνηση της Γκαουτένγκ αντέδρασε ασκώντας πολιτική πίεση, ενώ εκπρόσωπός της κάλεσε προς διάλυση του δημοτικού συμβουλίου του Εμφουλένι. Τον Φεβρουάριο του 2022 ειδησεογραφικές πηγές ανέφεραν ότι μόνο τα 20 από τα 34 αστυνομικά οχήματα της αστυνομίας της πόλης ήταν λειτουργικά, με 14 να βρίσκονται εκτός λειτουργίας.

 Πλημμύρες 2011 
Τον Δεκέμβριο του 2010 και τον Ιανουάριο 2011 στο νότιο μέρος του Γκάουτενγκ και Μπουμπουλάνγκα υπήρξε μεγαλύτερη ποσότητα βροχόπτωσης από ότι συνήθως. Κάτι το οποίο οδήγησε στην ανάγκη άφεσης μεγαλύτερης ποσότητας νερού από το κοντινό φράγμα Βάαλ(en). Ως αποτέλεσμα, μέρη της Φερένιγκινγκ, τα «Τρία Ποτάμια» και οι υπόλοιπες πόλεις κάτωθεν πλημμύρισαν.

 Γνωστές προσωπικότητες 

 Φρεντερίκ Ντε Κλερκ: Μεταξύ 1961 και 1972 ο Φρεντερίκ Ντε Κλερκ ασκούσε το επάγγελμα του δικηγόρου στη πόλη.
 Λέον Ερνέστ Σούστερ: Ο ηθοποιός, σκηνοθέτης και κωμικός Λέον Σούστερ γεννήθηκε στη πόλη στις 21 Μαϊου 1951.
 Λώρενς Μπρίτζες (Bles Bridges): Ο Μπλες Μπρίτζες, κωμικός, ηθοποιός, τραγουδιστής και σκηνοθέτης διέμενε στο Φερένιγκινγκ μέχρι και το θάνατό του το 2000.

 Γκαλερί 

 Δείτε επίσης 

 Νότια Αφρική

 Παραπομπές 

Κατηγορία:Πόλεις της Νότιας Αφρικής